erhwenkuo/poetry-chinese-zhtw huggingface dataset:
歲暮自廣江至新興往復中題峽山寺四首
作者：許渾（唐）

夜醉晨方醒，孤吟恐失群。海鰍潮上見，江鵠霧中聞。未臘梅先實，經冬草自燻。樹隨山崦合，泉到石稜分。虎跡空林雨，猿聲絕嶺雲。蕭蕭異鄉鬢，明日共絲棼。薄暮緣西峽，停橈一訪僧。鷺巢橫臥柳，猿飲倒垂藤。水曲巖千疊，雲重樹百層。山風寒殿磬，溪雨夜船燈。灘漲危槎沒，泉沖怪石崩。中臺一襟淚，歲杪別良朋。密樹分蒼壁，長溪抱碧岑。海風聞鶴遠，潭日見魚深。松蓋環清韻，榕根架綠陰。洞丁多斫石，蠻女半淘金。南浦驚春至，西樓送月沉。江流不過嶺，何處寄歸心。月在行人起，千峰複萬峰。海虛爭翡翠，溪邏鬥芙蓉。古木高生槲，陰池滿種松。火探深洞燕，香送遠潭龍。藍塢寒先燒，禾堂晚並舂。更投何處宿，西峽隔雲鐘。
南海使院對菊懷丁卯別墅
作者：許渾（唐）

何處曾移菊，溪橋鶴嶺東。籬疏還有豔，園小亦無叢。日晚秋煙裡，星繁曉露中。影搖金澗水，香染玉潭風。罷酒慚陶令，題詩答謝公。朝來數花發，身在尉佗宮。
和李相國
作者：許渾（唐）

巨實珍吳果，馴雛重越禽。摘來漁浦上，攜在兔園陰。霜合凝丹頰，風披斂素襟。刀分瓊液散，籠簌雪華深。虎帳齋中設，龍樓洛下吟。含消兼受彩，應貴塚卿心。
陪少師李相國崔賓客宴居守狄僕射池亭
作者：許渾（唐）

池色似瀟湘，仙舟正日長。燕飛驚蛺蝶，魚躍動鴛鴦。雲聚歌初轉，風回舞欲翔。暖醅松葉嫩，寒粥杏花香。羅綺留春色，笙竽送晚光。何須明月夜，紅燭在華堂。
和賓客相國詠雪
作者：許渾（唐）

近臘千巖白，迎春四氣催。雲陰連海起，風急度山來。盡日隋堤絮，經冬越嶺梅。豔疑歌處散，輕似舞時回。道蘊詩傳麗，相如賦騁才。霽添松筱媚，寒積蕙蘭猜。暗漲宮池水，平封輦路埃。燭龍初照耀，巢鶴乍裴回。簷日瓊先掛，牆風粉旋摧。五門環玉壘，雙闕對瑤臺。綺席陵寒坐，珠簾遠曙開。靈芝霜下秀，仙桂月中栽。卷幌書千帙，援琴酒百杯。垂休編太史，呈瑞表中臺。皓夜迷三徑，浮光徹九垓。茲辰是豐歲，歌詠屬良哉。
奉和盧大夫新立假山
作者：許渾（唐）

巖穀留心賞，為山極自然。孤峰空迸筍，攢萼旋開蓮。黛色朱樓下，雲形繡戶前。砌塵凝積靄，簷溜掛飛泉。樹暗壺中月，花香洞裡天。何如謝康樂，海嶠獨題篇。
奉命和後池十韻
作者：許渾（唐）

疊石通溪水，量波失舊規。芳洲還屈曲，朱閣更逶迤。浴鳥翻荷葉，驚蟬出柳絲。翠煙秋檜聳，紅露曉蓮披。攀檻登樓近，停橈待客遲。野橋從浪沒，輕舸信風移。竹韻遷棋局，松陰遞酒卮。性閑鷗自識，心遠鶴先知。應想秦人會，休懷越相祠。當期穆天子，簫鼓宴瑤池。
校獵曲
作者：馬戴（唐）

楚子畋郊野，布罟籠天涯。浮雲張作羅，萬草結成罝。意在絕飛鳥，臂弓腰鏌鋣。遠將射勾踐，次欲誅夫差。壯志一朝盡，他□□繁華。當時能獵賢，保國兼保家。
蠻家
作者：馬戴（唐）

領得賣珠錢，還歸銅柱邊。看兒調小象，打鼓放新船。醉後眠神樹，耕時語瘴煙。又逢衰蹇老，相問莫知年。
春思
作者：馬戴（唐）

初日照楊柳，玉樓含翠陰。啼春獨鳥思，望遠佳人心。幽怨貯瑤瑟，韶光凝碧林。所思曾不見，芳草意空深。
送從叔赴南海幕
作者：馬戴（唐）

洞庭秋色起，哀狖更難聞。身往海邊郡，帆懸天際雲。炎州羅翠鳥，瘴嶺控蠻軍。資訊來非易，堪悲此路分。
江行留別
作者：馬戴（唐）

吳楚半秋色，渡江逢葦花。雲侵帆影盡，風逼雁行斜。返照開嵐翠，寒潮蕩浦沙。餘將何所往，海嶠擬營家。
將別寄友人
作者：馬戴（唐）

帝鄉歸未得，辛苦事羈遊。別館一尊酒，客程千里秋。霜風紅葉寺，夜雨白蘋洲。長恐此時淚，不禁和恨流。
客行
作者：馬戴（唐）

路岐長不盡，客恨杳難通。蘆荻晚汀雨，柳花南浦風。亂鐘嘶馬急，殘日半帆紅。卻羨漁樵侶，閑歌落照中。
過野叟居
作者：馬戴（唐）

野人閑種樹，樹老野人前。居止白雲內，漁樵滄海邊。呼兒採山藥，放犢飲溪泉。自著養生論，無煩憂暮年。
答光州王使君
作者：馬戴（唐）

信來淮上郡，楚岫入秦雲。自顧為儒者，何由答使君。蛻風蟬半失，阻雨雁頻聞。欲識平生分，他時別紀勳。
下第再過崔邵池陽居
作者：馬戴（唐）

豈無故鄉路，路遠未成歸。關內相知少，海邊來信稀。離雲空石穴，芳草偃郊扉。謝子一留宿，此心聊息機。
夕次淮口
作者：馬戴（唐）

天涯秋光盡，木末群鳥還。夜久遊子息，月明岐路閑。風生淮水上，帆落楚雲間。此意竟誰見，行行非故關。
落日悵望
作者：馬戴（唐）

孤雲與歸鳥，千里片時間。念我一何滯，辭家久未還。微陽下喬木，遠色隱秋山。臨水不敢照，恐驚平昔顏。
早發故山作
作者：馬戴（唐）

雲門夾峭石，石路蔭長松。穀響猿相應，山深水複重。餐霞人不見，採藥客猶逢。獨宿靈潭側，時聞嶽頂鐘。
下第別郜扶
作者：馬戴（唐）

窮途別故人，京洛泣風塵。在世即應老，他鄉又欲春。平生空志學，晚歲拙謀身。靜話歸休計，唯將海上親。
寄終南真空禪師
作者：馬戴（唐）

閑想白雲外，瞭然清淨僧。松門山半寺，夜雨佛前燈。此境可長住，浮生自不能。一從林下別，瀑布幾成冰。
長安寓居寄贈賈島
作者：馬戴（唐）

歲暮見華髮，平生志半空。孤雲不我棄，歸隱與誰同。枉道紫宸謁，妨栽丹桂叢。何如隨野鹿，棲止石巖中。
秋郊夕望
作者：馬戴（唐）

度鳥向棲急，陰蟲逢夜多。餘霞媚秋漢，迥月濯滄波。蔓草將萎絕，流年其奈何。耿然搖落思，獨酌不成歌。
贈越客
作者：馬戴（唐）

故國波濤隔，明時已久留。獻書雙闕晚，看月五陵秋。南棹何時返，長江憶共遊。遙知釣船畔，相望在汀洲。
送顧非熊下第歸江南
作者：馬戴（唐）

無成西別秦，返駕江南春。草際楚田雁，舟中吳苑人。殘雲掛絕島，迥樹入通津。想到長洲日，門前多白蘋。
汧上勸舊友
作者：馬戴（唐）

鬥酒故人同，長歌起北風。斜陽高壘閉，秋角暮山空。雁叫寒流上，螢飛薄霧中。坐來生白髮，況複久從戎。
送狄參軍赴杭州
作者：馬戴（唐）

新官非次受，聖主寵前勳。關雪發車晚，風濤掛席聞。海門山疊翠，湖岸郡藏雲。執簡從公後，髯參豈勝君。
過故人所遷新居
作者：馬戴（唐）

金馬詔何晚，茂陵居近修。客來雲雨散，鳥下梧桐秋。迥漢銜天闕，遙泉響禦溝。坐看涼月上，為子一淹留。
落照
作者：馬戴（唐）

照曜天山外，飛鴉幾共過。微紅拂秋漢，片白透長波。影促寒汀薄，光殘古木多。金霞與雲氣，散漫複相和。
宿崔邵池陽別墅
作者：馬戴（唐）

楊柳色已改，郊原日複低。煙生寒渚上，霞散亂山西。待月人相對，驚風雁不齊。此心君莫問，舊國去將迷。
楚江懷古三首
作者：馬戴（唐）

露氣寒光集，微陽下楚丘。猿啼洞庭樹，人在木蘭舟。廣澤生明月，蒼山夾亂流。雲中君不降，竟夕自悲秋。驚鳥去無際，寒蛩鳴我傍。蘆洲生早霧，蘭隰下微霜。列宿分窮野，空流注大荒。看山候明月，聊自整雲裝。野風吹蕙帶，驟雨滴蘭橈。屈宋魂冥寞，江山思寂寥。陰霓侵晚景，海樹入回潮。欲折寒芳薦，明神詎可招。
遠水
作者：馬戴（唐）

蕩漾空沙際，虛明入遠天。秋光照不極，鳥影去無邊。勢引長雲斷，波輕片雪連。汀洲杳難到，萬古覆蒼煙。
夕發邠甯寄從弟
作者：馬戴（唐）

半酣走馬別，別後鎖邊城。日落月未上，鳥棲人獨行。方馳故國戀，複愴長年情。入夜不能息，何當閑此生。
贈別北客
作者：馬戴（唐）

君生遊俠地，感激氣何高。飲盡玉壺酒，贈留金錯刀。雁關飛霰雪，鯨海落雲濤。決去如徵鳥，離心空自勞。
夜下湘中
作者：馬戴（唐）

洞庭人夜別，孤棹下湘中。露洗寒山遍，波搖楚月空。密林飛暗狖，廣澤發鳴鴻。行值揚帆者，江分又不同。
送呂郎中牧東海郡
作者：馬戴（唐）

假道經淮泗，檣烏集隼旟。蕪城沙菼接，波島石林疏。海鶴空庭下，夷人遠岸居。山鄉足遺老，佇聽薦賢書。
山行偶作
作者：馬戴（唐）

緣危路忽窮，投宿值樵翁。鳥下山含暝，蟬鳴露滴空。石門斜月入，雲竇暗泉通。寂寞生幽思，心疑舊隱同。
巴江夜猿
作者：馬戴（唐）

日飲巴江水，還啼巴岸邊。秋聲巫峽斷，夜影楚雲連。露滴青楓樹，山空明月天。誰知泊船者，聽此不能眠。
送田使君牧蔡州
作者：馬戴（唐）

主意思政理，牧人官不輕。樹多淮右地，山遠汝南城。望稼周田隔，登樓楚月生。懸知蔣亭下，渚鶴伴閑行。
雀臺怨
作者：馬戴（唐）

魏宮歌舞地，蝶戲鳥還鳴。玉座人難到，銅臺雨滴平。西陵樹不見，漳浦草空生。萬恨盡埋此，徒懸千載名。
早發故園
作者：馬戴（唐）

語別在中夜，登車離故鄉。曙鐘寒出嶽，殘月迥凝霜。風柳條多折，沙雲氣盡黃。行逢海西雁，零落不成行。
贈別江客
作者：馬戴（唐）

湘中有岑穴，君去掛帆過。露細蒹葭廣，潮回島嶼多。汀洲延夕照，楓葉墜寒波。應使同漁者，生涯許釣歌。
宿翠微寺
作者：馬戴（唐）

處處松陰滿，樵開一徑通。鳥歸雲壑靜，僧語石樓空。積翠含微月，遙泉韻細風。經行心不厭，憶在故山中。
霽後寄白閣僧
作者：馬戴（唐）

蒼翠霾高雪，西峰鳥外看。久披山衲壞，孤坐石床寒。盥手水泉滴，燃燈夜燒殘。終期老雲嶠，煮藥伴中餐。
送僧歸金山寺
作者：馬戴（唐）

金陵山色裡，蟬急向秋分。迥寺橫洲島，歸僧渡水雲。夕陽依岸盡，清磬隔潮聞。遙想禪林下，爐香帶月焚。
新秋雨霽宿王處士東郊
作者：馬戴（唐）

夕陽逢一雨，夜木洗清陰。露氣竹窗靜，秋光雲月深。煎嘗靈藥味，話及故山心。得意兩不寐，微風生玉琴。
關山曲二首
作者：馬戴（唐）

金甲耀兜鍪，黃金拂紫騮。叛羌旗下戮，陷壁夜中收。霜霰戎衣月，關河磧氣秋。箭瘡殊未合，更遣擊蘭州。火發龍山北，中宵易左賢。勒兵臨漢水，驚雁散胡天。木落防河急，軍孤受敵偏。猶聞漢皇怒，按劍待開邊。
塞下曲二首
作者：馬戴（唐）

旌旗倒北風，霜霰逐南鴻。夜救龍城急，朝焚虜帳空。骨銷金鏃在，鬢改玉關中。卻想羲軒氏，無人尚戰功。廣漠雲凝慘，日斜飛霰生。燒山搜猛獸，伏道擊回兵。風折旗竿曲，沙埋樹杪平。黃雲飛旦夕，偏奏苦寒聲。
廣陵曲
作者：馬戴（唐）

蔥蘢桂樹枝，高系黃金羈。葉隱青蛾翠，花飄白玉墀。上鳴間關鳥，下醉遊俠兒。煬帝國已破，此中都不知。
送人遊蜀
作者：馬戴（唐）

別離楊柳陌，迢遞蜀門行。若聽清猿後，應多白髮生。虹霓侵棧道，風雨雜江聲。過盡愁人處，煙花是錦城。
宿無可上人房
作者：馬戴（唐）

稀逢息心侶，細話遠山期。河漢秋深夜，杉梧露滴時。風傳林磬響，月掩草堂遲。坐臥禪心在，浮生皆不知。
旅次夏州
作者：馬戴（唐）

嘶馬發相續，行次夏王臺。鎖郡雲陰暮，鳴笳燒色來。霜繁邊上宿，鬢改磧中回。悵望胡沙曉，驚蓬朔吹催。
同莊秀才宿鎮星觀
作者：馬戴（唐）

的的星河落，沾苔複灑松。濕光微泛草，石翠澹搖峰。野觀雲和月，秋城漏間鐘。知君親此境，九陌少相逢。
鸛雀樓晴望
作者：馬戴（唐）

堯女樓西望，人懷太古時。海波通禹鑿，山木閉虞祠。鳥道殘虹掛，龍潭返照移。行雲如可馭，萬裡赴心期。
贈淮南將
作者：馬戴（唐）

何事淮南將，功高業未成。風濤辭海郡，雷雨鎮山營。度磧黃雲起，防秋白髮生。密機曾制敵，憂國更論兵。塞色侵旗動，寒光鎖甲明。自憐心有作，獨立望專徵。
寄賈島
作者：馬戴（唐）

海上不同來，關中俱久住。尋思別山日，老盡經行樹。志業人未聞，時光鳥空度。風悲漢苑秋，雨滴秦城暮。佩玉與鏘金，非親亦非故。朱顏枉自毀，明代空相遇。歲晏各能歸，心知舊岐路。
湘川吊舜
作者：馬戴（唐）

伊予生好古，吊舜蒼梧間。白日坐將沒，遊波凝不還。九疑雲動影，曠野竹成班。雁集蒹葭渚，猿啼霧露山。南風吹早恨，瑤瑟怨長閑。元化誰能問，天門恨久關。
送僧歸閩中舊寺
作者：馬戴（唐）

寺隔海山遙，帆前落葉飄。斷猿通楚塞，驚鷺出蘭橈。星月浮波島，煙蘿渡石橋。鐘聲催野飯，秋色落寒潮。舊社人多老，閒房樹半凋。空林容病士，歲晚待相招。
寄遠
作者：馬戴（唐）

坐想親愛遠，行嗟天地闊。積疹甘毀顏，沈憂更銷骨。迢迢遊子心，望望歸雲沒。喬木非故里，高樓共明月。夜深秋風多，聞雁來天末。
經鹹陽北原
作者：馬戴（唐）

秦山曾共轉，秦雲自舒捲。古來爭雄圖，到此多不返。野狖穴孤墳，農人耕廢苑。川長波又逝，日與歲俱晚。夜入鹹陽中，悲吞不能飯。
冬日寄洛中楊少尹
作者：馬戴（唐）

黃河岸柳衰，城下度流澌。年長從公懶，天寒入府遲。家山望幾遍，魏闕赴何時。懷古心誰識，應多謁舜祠。
浙江夜宿
作者：馬戴（唐）

落帆人更起，露草滿汀洲。遠狖啼荒嶠，孤螢溺漫流。積陰開片月，爽氣集高秋。去去胡為戀，搴芳時一遊。
寄西嶽白石僧
作者：馬戴（唐）

掛錫中峰上，經行踏石梯。雲房出定後，嶽月在池西。峭壁殘霞照，欹松積雪齊。年年著山屐，曾得到招提。
同州冬日陪吳常侍閑宴
作者：馬戴（唐）

中天白雲散，集客郡齋時。陶性聊飛爵，看山忽罷棋。雪花凝始散，木葉脫無遺。靜理良多暇，招邀愜所思。
答鄜畤友人同宿見示
作者：馬戴（唐）

為客自堪悲，風塵日滿衣。承明無計入，舊隱但懷歸。雪積孤城暗，燈殘曉角微。相逢喜同宿，此地故人稀。
題僧禪院
作者：馬戴（唐）

虛室焚香久，禪心悟幾生。濾泉侵月起，掃徑避蟲行。樹隔前朝在，苔滋廢渚平。我來風雨夜，像設一燈明。
懷故山寄賈島
作者：馬戴（唐）

心偶羨明代，學詩觀國風。自從來闕下，未勝在山中。丹桂日應老，白雲居久空。誰能謝時去，聊與此生同。
灞上秋居
作者：馬戴（唐）

灞原風雨定，晚見雁行頻。落葉他鄉樹，寒燈獨夜人。空園白露滴，孤壁野僧鄰。寄臥郊扉久，何門致此身。
寄崇德里居作
作者：馬戴（唐）

掃君園林地，澤我清涼襟。高鳥雲路晚，孤蟬楊柳深。風微漢宮漏，月迥秦城砧。光景坐如此，徒懷經濟心。
河梁別
作者：馬戴（唐）

河梁送別者，行哭半非親。此路足徵客，胡天多殺人。金罍照離思，寶瑟凝殘春。早晚期相見，垂楊凋複新。
留別定襄盧軍事
作者：馬戴（唐）

行行與君別，路在雁門西。秋色見邊草，軍聲聞戍鼙。酣歌擊寶劍，躍馬上金堤。歸去鹹陽裡，平生志不迷。
送杜秀才東遊
作者：馬戴（唐）

羈遊年複長，去日值秋殘。草出函關白，雲藏野渡寒。鴻多霜雪重，山廣道途難。心事何人識，鬥牛應數看。
懷黃頗
作者：馬戴（唐）

有客南浮去，平生與我同。炎州結遙思，芳杜採應空。秦雁歸侵月，湘猿戲褭楓。期君翼明代，未可戀山中。
隴上獨望
作者：馬戴（唐）

斜日掛邊樹，蕭蕭獨望間。陰雲藏漢壘，飛火照胡山。隴首行人絕，河源夕鳥還。誰為立勳者，可惜寶刀閑。
長安書懷
作者：馬戴（唐）

岐路今如此，還堪慟哭頻。關中成久客，海上老諸親。谷口田應廢，鄉山草又春。年年銷壯志，空作獻書人。
邯鄲驛樓作
作者：馬戴（唐）

蕪沒叢臺久，清漳廢禦溝。蟬鳴河外樹，人在驛西樓。雲燒天中赤，山當日落秋。近郊經戰後，處處骨成丘。
別家後次飛狐西即事
作者：馬戴（唐）

遠歸從此別，親愛失天涯。去國頻回首，方秋不在家。鳴蛩聞塞路，冷雁背龍沙。西次桑幹曲，洲中見荻花。
題青龍寺鏡公房
作者：馬戴（唐）

一室意何有，閑門為我開。爐香寒自滅，履雪飯初回。窗迥孤山入，燈殘片月來。禪心方此地，不必訪天臺。
琴歌
作者：顧況（唐）

琴調秋些，胡風繞雪，峽泉聲咽，佳人愁些。
上古之什補亡訓傳十三章：上古一章
作者：顧況（唐）

遐哉上古，生棄與柱。句龍是生，乃有甫田。惟彼甫田，我姑自思，胡不奮飛。東人利百，西人利百。有匪我心，
上古之什補亡訓傳十三章：左車二章
作者：顧況（唐）

（左車，憑險也。震為雷，兄長之。左，東方之師也。憑險不已，君子憂心，而作是詩。）左車有慶，萬人猶病。曷可去之，於黨孔盛。敏爾之生，胡為波迸。左車有赫，萬人毒螫。曷可去之，於黨孔碩。敏爾之生，胡為草戚。
上古之什補亡訓傳十三章：築城二章
作者：顧況（唐）

築城登登，於以作固。諮爾寺兮，發郊外塚墓。死而無知，猶或不可；若其有知，惟上帝是愬。築城奕奕，於以固敵。諮爾寺兮，發郊外塚甓。死而無知，猶或不可。若其有知，惟上帝是謫。
上古之什補亡訓傳十三章：持斧一章
作者：顧況（唐）

（持斧，啟戎士也。戎士伐松柏為蒸薪。孝子徘徊而作是詩。）持斧持斧，無剪我松柏兮。
上古之什補亡訓傳十三章：十月之郊一章
作者：顧況（唐）

十月之郊，群木肇生。陽潛地中，舒達句萌。曀其蔚兮，生混茫際，呼吸群籟。萬人揮斤，坎坎有厲。陸遷水濟，琴瑟在堂，莫不靜謐。周環掩闢，仰不漏日。冬日嚴凝。言納其陽，和風載升。夏日鬱蒸，言用於陰，涼風颯興。有匪君子，自賢不已，乃夢乘舟，乃夢乘車。夢人佔之，
上古之什補亡訓傳十三章：燕於巢一章
作者：顧況（唐）

燕燕於巢，綴葺維戊。甲兮乙兮，不宜有謬。飛龍在天，昔在羲和，湎淫不修。我筮我龜，莫我告繇。胤乃徵之，
上古之什補亡訓傳十三章：蘇方一章
作者：顧況（唐）

蘇方之赤，在胡之舶，其利乃博。我土曠兮，我居闐兮，
上古之什補亡訓傳十三章：陵霜之華一章
作者：顧況（唐）

陵霜之華，我心憂嗟。陰之勝矣，而陽不加。坱軋陶鈞，今華髮非其辰，辰屬東方之仁，遐想三五。黃帝登雲，陵霜之華兮，何不妄敷。
上古之什補亡訓傳十三章：囝一章
作者：顧況（唐）

囝生閩方，閩吏得之，乃絕其陽。為臧為獲，致金滿屋。為髡為鉗，如視草木。天道無知，我罹其毒。神道無知。彼受其福。郎罷別囝，吾悔生汝。及汝既生，人勸不舉。不從人言，果獲是苦，囝別郎罷，心摧血下。隔地絕天，
上古之什補亡訓傳十三章：我行自東一章
作者：顧況（唐）

我行自東，山海其空，旅棘有叢；我行自西，壘與雲齊，我行自北，燭龍寡色，何枉不直。我憂京京，何道不行兮？
上古之什補亡訓傳十三章：採蠟一章
作者：顧況（唐）

（採蠟，怨奢也。荒巖之間，有以纊蒙其身。腰藤造險，采采者蠟，於泉穀兮。煌煌中堂，烈華燭兮。新歌善舞，弦柱促兮；荒巖之人，自取其毒兮。
棄婦詞
作者：顧況（唐）

古人雖棄婦，棄婦有歸處。今日妾辭君，辭君欲何去。本家零落盡，慟哭來時路。憶昔未嫁君，聞君甚周旋。及與同結髮，值君適幽燕。孤魂託飛鳥，兩眼如流泉。流泉咽不燥，萬裡關山道。及至見君歸，君歸妾已老。物情棄衰歇，新寵方妍好。拭淚出故房，傷心劇秋草。妾以憔悴捐，羞將舊物還。餘生欲有寄，誰肯相留連。空床對虛牖，不覺塵埃厚。寒水芙蓉花，秋風墮楊柳。記得初嫁君，小姑始扶床。今日君棄妾，小姑如妾長。回頭語小姑，莫嫁如兄夫。
遊子吟
作者：顧況（唐）

故櫪思疲馬，故窠思迷禽。浮雲蔽我鄉，躑躅遊子吟。遊子悲久滯，浮雲鬱東岑。客堂無絲桐，落葉如秋霖。艱哉遠遊子，所以悲滯淫。一為浮雲詞，憤塞誰能禁。馳歸百年內，唯願展所欽。胡為不歸歟，坐使年病侵。未老霜繞鬢，非狂火燒心。太行何難哉，北斗不可斟。夜靜星河出，耿耿辰與參。佳人夐青天，尺素重於金。泬寥群動異，眇默諸境森。苔衣上閑階，蟋蟀催寒砧。立身計幾誤，道險無容針。三年不還家，萬裡遺錦衾。夢魂無重阻，離憂罔古今。胡為不歸歟，辜負匣中琴。腰下是何物，牽纏曠登尋。朝與名山期，夕宿楚水陰。楚水殊演漾，名山窅嶇嶔。客從洞庭來，婉孌瀟湘深。橘柚在南國，鴻雁遺秋音。下有碧草洲，上有青橘林。引燭窺洞穴，淩波睥天琛。蒲荷影參差，鳧鶴雛淋涔。浩歌惜芳杜，散發輕華簪。胡為不歸歟，淚下沾衣襟。鳶飛戾霄漢，螻蟻制鱣鱏。赫赫大聖朝，日月光照臨。聖主雖啟迪，奇人分湮沈。層城登雲韶，王府鏘球琳。鹿鳴志豐草，況複虞人箴。
擬古三首
作者：顧況（唐）

龍劍昔藏影，送雄留其雌。人生阻歡會，神物亦別離。碧樹感秋落，佳人無還期。夜琴為君咽，浮雲為君滋。愛而傷不見，星漢徒參差。幽居盼天造，胡息執行機。春葩妍既榮，秋葉瘁以飛。滔滔川之逝，日沒月光輝。所貴法幹健，於道悟入微。任彼聲勢徒，得志方誇毗。浮生果何慕，老去羨介推。陶令何足錄，彭澤歸已遲。空負漉酒巾，乞食形諸詩。吾惟抱貞素，悠悠白雲期。
傷子
作者：顧況（唐）

老夫哭愛子，日暮千行血。聲逐斷猿悲，跡隨飛鳥滅。老夫已七十，不作多時別。
春遊曲二首
作者：顧況（唐）

遊童蘇合帶，倡女蒲葵扇。初日映城時，相思忽相見。褰裳踏露草，理鬢回花面。薄暮不同歸，留情此芳甸。柘彈連錢馬，銀鉤妥墮鬟。採桑春陌上，踏草夕陽間。意合詞先露，心誠貌卻閑。明朝若相憶，雲雨出巫山。
從軍行二首
作者：顧況（唐）

弭節結徒侶，速徵赴龍城。單於近突圍，烽燧屢夜驚。長弓挽滿月，劍華霜雪明。遠道百草殞，峭覺寒風生。風寒欲砭肌，爭奈裘襖輕。回首家不見，候雁空中鳴。笳奏遝以哀，肅肅趣嚴程。寄語塞外胡，擁騎休橫行。少年膽氣粗，好勇萬人敵。仗劍出門去，三邊正艱厄。怒目時一呼，萬騎皆辟易。殺人蓬麻輕，走馬汗血滴。醜虜何足清，天山坐寧謐。不有封侯相，徒負幽並客。
塞上曲
作者：顧況（唐）

黠虜初南下，塵飛塞北境。漢將懷不平，讎擾當遠屏。金革臥不暖，起舞霜月冷。點軍三十千，部伍嚴以整。酣戰祈成功，於焉罷邊釁。
弋陽溪中望仙人城
作者：顧況（唐）

何草乏靈姿，無山不孤絕。我行雖雲蹇，偶勝聊換節。上界浮中流，光響洞明滅。晚禽曝霜羽，寒魚依石發。自有無還心，隔波望松雪。
嚴公釣臺作
作者：顧況（唐）

靈芝產遐方，威鳳家重霄。嚴生何耿潔，託志肩夷巢。漢後雖則貴，子陵不知高。糠秕當世道，長揖夔龍朝。掃門彼何人，升降不同朝。舍舟遂長往，山谷多清飆。
蕭寺偃松
作者：顧況（唐）

淒淒百卉病，亭亭雙松迥。直上古寺深，橫拂秋殿冷。輕響入龜目，片陰棲鶴頂。山中多好樹，可憐無比並。
獨遊青龍寺
作者：顧況（唐）

春風入香剎，暇日獨遊衍。曠然蓮花臺，作禮月光面。乘茲第八識，出彼超二見。擺落區中緣，無邊廣弘願。長廊朝雨畢，古木時禽囀。積翠曖遙原，雜英紛似霰。鳳城騰日窟，龍首橫天堰。蟻步避危階，蠅飛響深殿。大通智勝佛，幾劫道場現。
初秋蓮塘歸
作者：顧況（唐）

秋光淨無跡，蓮消錦雲紅。只有溪上山，還識揚舲翁。如何白蘋花，幽渚笑涼風。
從江西至彭蠡入浙西淮南界道中寄齊相公
作者：顧況（唐）

大賢舊丞相，作鎮江山雄。自鎮江山來，何人得如公。處士待徐孺，仙人期葛洪。一身控上游，八郡趨下風。比屋除畏溺，林塘曳煙虹。生人罷虔劉，井稅均且充。大府肅無事，歡然接悲翁。心清百丈泉，目送孤飛鴻。數年鄱陽掾，抱責棲微躬。首陽及汨羅，無乃褊其衷。楊朱並阮籍，未免哀途窮。四賢雖得仁，此怨何匆匆。老氏齊寵辱，於陵一窮通。本師留度門，平等冤親同。能依二諦法，了達三輪空。真境靡方所，出離內外中。無邊盡未來，定惠雙修功。蹇步慚寸進，飾裝隨轉蓬。朝行楚水陰，夕宿吳洲東。吳洲複白雲，楚水飄丹楓。晚霞燒回潮，千里光曈曈。蓂開海上影，桂吐淮南叢。何當翼明庭，草木生春融。
寄上兵部韓侍郎奉呈李戶部、盧刑部、杜三侍郎
作者：顧況（唐）

道路五千裡，門闌三十年。當時攜手人，今日無半全。詠題官舍內，賦韻僧房前。公登略彴橋，況榜龍fp船。遠寺吐朱閣，春潮浮綠煙。鵷鴻翔鄧林，沙鴇飛吳田。諸子紛出祖，中宵久留連。坐客三千人，皆稱主人賢。國士分如此，家臣亦依然。身在薜蘿中，頭刺文案邊。故吏已重疊，門生從聯翩。得罪為何名，無階問皇天。出門多岐路，命駕無由緣。伏承諸侍郎，顧念猶迍邅。聖代逢三宥，營魂空九遷。
長安竇明府後亭
作者：顧況（唐）

君為長安令，我美長安政。五日一朝天，南山對明鏡。鳥飛青苔院，水木相輝映。客至南雲鄉，絲桐展歌詠。吏人何蕭蕭，終歲無喧競。欲識明府賢，邑中多百姓。
謝王郎中見贈琴鶴
作者：顧況（唐）

此琴等焦尾，此鶴方胎生。赴節何徘徊，理感物自並。獨立江海上，一彈天地清。朱弦動瑤華，白羽飄玉京。因想羨門輩，眇然四體輕。子喬翔鄧林，王母遊層城。忽如啟靈署，鸞鳳相和鳴。何由玉女床，去食琅玕英。
和翰林吳舍人兄弟西齋
作者：顧況（唐）

君家誠易知，易知複難同。新裁尺一詔，早入明光宮。西齋何其高，上與星漢通。永懷洞庭石，春色相玲瓏。久懷巴峽泉，夜落君絲桐。信是怡神所，迢迢蔑華嵩。鳥飛晴雲滅，疊嶂盤虛空。君家誠易知，易知意難窮。
望初月簡於吏部
作者：顧況（唐）

泬寥中秋夜，坐見如鉤月。始從西南升，又欲西南沒。全移河上影，暫透林間缺。縱待三五時，終為千里別。
上湖至破山贈文周蕭元植
作者：顧況（唐）

一別二十年，依依過故轍。湖上非往態，夢想頻虛結。二子伴我行，我行感徂節。後人應不識，前事寒泉咽。一別二十年，人堪幾回別。
酬信州劉侍郎兄
作者：顧況（唐）

劉兄本知命，屈伸不介懷。南州管靈山，可惜曠土棲。樵隱同一徑，竹樹薄西齋。鳥陵嶂合杳，月配波徘徊。薄宦修禮數，長景謝譚諧。願為南州民，輸稅事鉏犁。胡為走不止，風雨驚邅回。
奉酬劉侍郎
作者：顧況（唐）

幾回新秋影，璧滿蟾又缺。鏡破似傾臺，輪斜同覆轍。雖分上林桂，還照滄洲雪。暫伴憔悴人，歸華耿不滅。
酬本部韋左司
作者：顧況（唐）

好鳥依佳樹，飛雨灑高城。況與二三子，列坐分兩楹。文雅一何盛，林塘含餘清。府君未歸朝，遊子不待晴。白雲帝城遠，滄江楓葉鳴。卻略欲一言，零淚和酒傾。寸心久摧折，別離重骨驚。安得淩風翰，肅肅賓天京。
酬房杭州
作者：顧況（唐）

郡樓何其曠，亭亭廣而深。故人牧餘杭，留我披胸衿。滿篋閱新作，璧玉誕清音。流水入洞天，窅豁欲淩臨。闢險延北阜，薙道陟南岑。朝從山寺還，醒醉動笑吟。荷花十餘裡，月色攢湖林。父老惜使君，卻欲速華簪。
酬漳州張九使君
作者：顧況（唐）

故人窮越徼，狂生起悲愁。山海萬裡別，草木十年秋。鞭馬廣陵橋，出祖張漳州。促膝墮簪珥，闢幌戛琳球。短題自茲簡，華篇詎能酬。無階承明庭，高步相追遊。南方榮桂枝，淩冬舍溫裘。猿吟郡齋中，龍靜檀欒流。薜鹿莫徭洞，網魚盧亭洲。心安處處安，處處思遐陬。
在滁苦雨歸桃花崦傷親友略盡
作者：顧況（唐）

廢棄忝殘生，後來亦先夭。詩人感風雨，長夜何時曉。去國宦情無，近鄉歸夢少。庇身絕中授，甘靜忘外擾。麗景變重陰，洞山空木表。靈潮若可通，寄謝西飛鳥。
苦雨
作者：顧況（唐）

朝與佳人期，碧樹生紅萼。暮與佳人期，飛雨灑清閣。佳人窅何許，中夜心寂寞。試憶花正開，複驚葉初落。行騎飛泉鹿，臥聽雙海鶴。嘉願有所從，安得處其薄。
贈別崔十三長官
作者：顧況（唐）

真玉燒不熱，寶劍拗不折。欲別崔俠心，崔俠心如鐵。複如金剛鎖，無有功不徹。仍於直道中，行事不詆訐。崔俠兩兄弟，垂範繼芳烈。相識三十年，致書字不滅。我來宣城郡，飲水仰清潔。藹藹北阜松，峨峨南山雪。顧生歸山去，知作幾年別。
哭從兄萇
作者：顧況（唐）

洞庭違鄂渚，嫋嫋秋風時。何人不客遊，獨與帝子期。黃鵠鎩飛翅，青雲歎沈姿。身終一騎曹，高蓋者為誰。從駕至梁漢，金根複京師。皇恩溢九垠，不記屠沽兒。立身有高節，滿卷多好詩。赫赫承明庭，群公默無詞。草木正搖落，哭兄鄱水湄。共居雲陽裡，轗軻多別離。人生倏忽間，旅襯飄若遺。稚子新學拜，枯楊生一枝。人生倏忽間，精爽無不之。舊國數千里，家人由未知。人生倏忽間，安用才士為。
華山西岡遊贈隱玄叟
作者：顧況（唐）

群峰鬱初霽，潑黛若鬟沐。失風鼓唅呀，搖撼千灌木。木葉微墮黃，石泉淨停綠。危磴蘿薜牽，迥步入幽谷。我心寄青霞，世事慚蒼鹿。遂令巢許輩，於焉謝塵俗。想是悠悠雲，可契去留躅。
歸陽蕭寺有丁行者能修無生忍擔水施僧況歸命稽首作詩
作者：顧況（唐）

化佛示持帚，仲尼稱執鞭。列生禦風歸，飼豕如人焉。曹溪第六祖，踏碓逾三年。伊人自何方，長綬趨遙泉。開士行何苦，雙瓶胝兩肩。蕭寺百餘僧，東廚正揚煙。露足沙石裂，外形巾褐穿。若其有此身，豈得安穩眠。獨出違順境，不為寒暑還。大聖於其中，領我心之虔。萬法常空滅，無生因忍全。一國一釋迦，一燈分百千。永願遺世知，現身彌勒前。潛容偏虛空，靈響不可傳。智慧舍利佛，神通自幹連。阿若憍陳如，迦葉迦旃延。左右二菩薩，文殊並普賢。身披六銖衣，億劫為大仙。寶塔寶樓閣，重簷交梵天。譬如一明珠，共贊光白圓。天魔波旬等，降伏金剛堅。野叉羅剎鬼，亦赦塵垢纏。乃致金翅鳥，吞龍護洪淵。一十一眾中，身意皆快然。八河注大海，中有楞伽船。佛法付國王，平等無頗偏。天子事端拱，大臣行其權。玉堂無蠅飛，五月冰凜筵。盡力答明主，猶自招罪愆。九族無白身，百花動嬋娟。神聖惡如此，物華不能妍。祿山一微胡，驅馬來自燕。宛彼宮闕麗，如何犬羊羶。苦哉千萬人，流血成丹川。此輩之死後，鑊湯所熬煎。業風吹其魂，猛火燒其煙。獨有丁行者，無憂樹枝邊。市頭盲老人，長者乞一錢。韜照多密用，為君吟此篇。
大茅嶺東新居憶亡子從真
作者：顧況（唐）

谷鳥猶呼兒，山人夕沾襟。懷哉隔生死，悵矣徒登臨。東門憂不入，西河遇亦深。古來失中道，偶向經中尋。大象無停輪，倏忽成古今。其夭非不幸，煉形由太陰。凡欲攀雲階，譬如火鑄金。虛室留舊劄，洞房掩閑琴。泉源登方諸，上有空青林。彷彿通寤寐，蕭寥邈微音。軟草被汀洲，鮮雲略浮沈。赬景宣疊麗，紺波響飄淋。石窟含雲巢，迢迢耿南岑。悲恨自茲斷，情塵詎能侵。真靜一時變，坐起唯從心。
不出院楚公
作者：韋莊（唐）

一自禪關閉，心猿日漸馴。不知城郭路，稀識市朝人。履帶階前雪，衣無寺外塵。卻嫌山翠好，詩客往來頻。
江邊吟
作者：韋莊（唐）

江邊烽燧幾時休，江上行人雪滿頭。誰信亂離花不見，若有片帆歸去好，可堪重倚仲宣樓。
江南送李明府入關
作者：韋莊（唐）

雨花煙柳傍江村，流落天涯酒一樽。分首不辭多下淚，正是中興磐石重，莫將憔悴入都門。
送福州王先輩南歸
作者：韋莊（唐）

豫章城下偶相逢，自說今方遇至公。八韻賦吟梁苑雪，明日一杯何處別，綠楊煙岸雨濛濛。
夜雪泛舟遊南溪
作者：韋莊（唐）

大江西面小溪斜，入竹穿松似若耶。兩岸嚴風吹玉樹，去去不知歸路遠，棹聲煙裡獨嘔啞。
江行西望
作者：韋莊（唐）

西望長安白日遙，半年無事駐蘭橈。欲將張翰秋江雨，畫作屏風寄鮑昭。
銅儀
作者：韋莊（唐）

銅儀一夜變葭灰，暖律還吹嶺上梅。已喜漢官今再睹，誰念閉關張仲蔚，滿庭春雨長蒿萊。
含香
作者：韋莊（唐）

含香高步已難陪，鶴到清霄勢未回。遇物旋添芳草句，卻去金鑾為近侍，便辭鷗鳥不歸來。
春雲
作者：韋莊（唐）

春雲春水兩溶溶，倚郭樓臺晚翠濃。山好只因人化石，王粲不知多少恨，夕陽吟斷一聲鐘。
雲散
作者：韋莊（唐）

雲散天邊落照和，關關春樹鳥聲多。劉伶避世唯沈醉，青雲自有鵷鴻待，莫說他山好薜蘿。
袁州作
作者：韋莊（唐）

家家生計只琴書，一郡清風似魯儒。山色東南連紫府，正是江村春酒熟，更聞春鳥勸提壺。
題袁州謝秀才所居
作者：韋莊（唐）

主人年少已能詩，更有松軒掛夕暉。芳草似袍連徑合，若有前山好煙雨，與君吟到暝鐘歸。
謁巫山廟
作者：韋莊（唐）

亂猿啼處訪高唐，路入煙霞草木香。山色未能忘宋玉，惆悵廟前無限柳，春來空鬥畫眉長。
鷓鴣
作者：韋莊（唐）

南禽無侶似相依，錦翅雙雙傍馬飛。孤竹廟前啼暮雨，懊惱澤家非有恨，年年長憶鳳城歸。
宿蓬船
作者：韋莊（唐）

夜來江雨宿蓬船，臥聽淋鈴不忍眠。卻憶紫微情調逸，阻風中酒過年年。
送李秀才歸荊溪
作者：韋莊（唐）

八月中秋月正圓，送君吟上木蘭船。人言格調勝玄度，楚王宮去陽臺近，莫倚風流滯少年。
洪州送西明寺省上人遊福建
作者：韋莊（唐）

記得初騎竹馬年，送師來往禦溝邊。荊榛已失當時路，新春闕下應相見，紅杏花中覓酒仙。
建昌渡暝吟
作者：韋莊（唐）

月照臨官渡，鄉情獨浩然。鳥棲彭蠡樹，月上建昌船。市散漁翁醉，樓深賈客眠。隔江何處笛，吹斷綠楊煙。
歲除對王秀才作
作者：韋莊（唐）

我惜今宵促，君愁玉漏頻。豈知新歲酒，猶作異鄉身。雪向寅前凍，花從子後春。到明追此會，俱是來年人。
酒渴愛江清
作者：韋莊（唐）

酒渴何方療，江波一掬清。瀉甌如練色，漱齒作泉聲。味帶他山雪，光含白露精。只應千古後，長稱伯倫情。
和李秀才郊墅早春吟興十韻
作者：韋莊（唐）

暖律變寒光，東君景漸長。我悲遊海嶠，君說住柴桑。雪色隨高嶽，冰聲陷古塘。草根微吐翠，梅朵半含霜。酒市多逋客，漁家足夜航。匡廬雲傍屋，彭蠡浪衝床。綠擺楊枝嫩，紅挑菜甲香。鳳凰城已盡，鸚鵡賦應狂。佇見龍辭沼，寧憂雁失行。不應雙劍氣，長在鬥牛傍。
泛鄱陽湖
作者：韋莊（唐）

四顧無邊鳥不飛，大波驚隔楚山微。紛紛雨外靈均過，鴟夷去後何人到，愛者雖多見者稀。
黃藤山下聞猿
作者：韋莊（唐）

黃藤山下駐歸程，一夜號猿吊旅情。入耳便能生百恨，好笑五陵年少客，壯心無事也沾纓。
章江作
作者：韋莊（唐）

杜陵歸客正裴回，玉笛誰家叫落梅。之子棹從天外去，欲問維揚舊風月，一江紅樹亂猿哀。
南遊富陽江中作
作者：韋莊（唐）

南去又南去，此行非自期。一帆雲作伴，千里月相隨。浪跡花應笑，衰容鏡每知。鄉園不可問，禾黍正離離。
饒州餘幹縣琵琶洲有故韓賓客宣城裴尚書修行…因以和吟
作者：韋莊（唐）

琵琶洲近鬥牛星，鸞鳳曾於此放情。已覺地靈因昴降，戟戶盡移天上去，裡人空說舊簪纓。
九江逢盧員外
作者：韋莊（唐）

前年風月宿琴堂，大媚仙山近帝鄉。別後幾沾新雨露，莫怪相逢倍惆悵，九江煙月似瀟湘。
南昌晚眺
作者：韋莊（唐）

南昌城郭枕江煙，章水悠悠浪拍天。芳草綠遮仙尉宅，怪得地多章句客，庾家樓在鬥牛邊。
衢州江上別李秀才
作者：韋莊（唐）

千山紅樹萬山雲，把酒相看日又曛。一曲離歌兩行淚，更知何地再逢君。
湘中作
作者：韋莊（唐）

千重煙樹萬重波，因便何妨吊汨羅。楚地不知秦地亂，否去泰來終可待，夜寒休唱飯牛歌。
桐廬縣作
作者：韋莊（唐）

錢塘江盡到桐廬，水碧山青畫不如。白羽鳥飛嚴子瀨，此境只應詞客愛，投文空吊木玄虛。
東陽贈別
作者：韋莊（唐）

繡袍公子出旌旗，送我搖鞭入翠微。大抵行人難訴酒，無限別情言不得，回看溪柳恨依依。
寄湖州舍弟
作者：韋莊（唐）

半年江上愴離襟，把得新詩喜又吟。多病似逢秦氏藥，何況別來詞轉麗，不愁明代少知音。
信州西三十裡山名仙人城下有月岩山其狀秀拔…賦是詩
作者：韋莊（唐）

驅車過閩越，路出饒陽西。仙山翠如畫，簇簇生虹蜺。群峰若侍從，眾阜如嬰提。巖巒互吞吐，嶺岫相追攜。中有月輪滿，皎潔如圓珪。玉皇恣遊覽，到此神應迷。常娥曳霞帔，引我同攀躋。騰騰上天半，玉鏡懸飛梯。瑤池何悄悄，鸞鶴煙中棲。回頭望塵世，露下寒淒淒。
婺州水館重陽日作
作者：韋莊（唐）

異國逢佳節，憑高獨若吟。一杯今日醉，萬裡故園心。水館紅蘭合，山城紫菊深。白衣雖不至，鷗鳥自相尋。
避地越中作
作者：韋莊（唐）

避世移家遠，天涯歲已周。豈知今夜月，還是去年愁。露果珠瀋水，風螢燭上樓。傷心潘騎省，華髮不禁秋。
撫州江口雨中作
作者：韋莊（唐）

江上閑沖細雨行，滿衣風灑綠荷聲。金騮掉尾橫鞭望，猶指廬陵半日程。
信州溪岸夜吟作
作者：韋莊（唐）

夜倚臨溪店，懷鄉獨苦吟。月當山頂出，星倚水湄沈。霧氣漁燈冷，鐘聲穀寺深。一城人悄悄，琪樹宿仙禽。
訪潯陽友人不遇
作者：韋莊（唐）

不見安期悔上樓，寂寥人對鷺鷥愁。蘆花雨急江煙暝，何處潺潺獨棹舟。
東林寺再遇僧益大德
作者：韋莊（唐）

見師初事懿皇朝，三殿歸來白馬驕。上講每教傾國聽，若向君門逢舊友，為傳音信到雲霄。
西塞山下作
作者：韋莊（唐）

西塞山前水似藍，亂雲如絮滿澄潭。孤峰漸映湓城北，他年卻棹扁舟去，終傍蘆花結一庵。
齊安郡
作者：韋莊（唐）

彌棹齊安郡，孤城百戰殘。傍村林有虎，帶郭縣無官。暮角梅花怨，清江桂影寒。黍離緣底事，撩我起長歎。
夏口行寄婺州諸弟
作者：韋莊（唐）

回頭煙樹各天涯，婺女星邊遠寄家。盡眼楚波連夢澤，誰道我隨張博望，悠悠空外泛仙槎。
南省伴直
作者：韋莊（唐）

文昌二十四仙曹，盡倚紅簷種露桃。一洞煙霞人跡少，何事愛留詩客宿，滿庭風雨竹蕭騷。
鄠杜舊居二首
作者：韋莊（唐）

卻到山陽事事非，穀雲溪鳥尚相依。阮咸貧去田園盡，年年為獻東堂策，長是蘆花別釣磯。一徑尋村渡碧溪，稻花香澤水千畦。雲中寺遠磬難識，歸來滿把如澠酒，何用傷時歎鳳兮。
寄江南諸弟
作者：韋莊（唐）

萬裡逢歸雁，鄉書忍淚封。吾身不自保，爾道各何從。性拙唯多蹇，家貧半為慵。只思溪影上，臥看玉華峰。
投寄舊知
作者：韋莊（唐）

卻將憔悴入都門，自喜青霄足故人。萬裡有家留百越，多謝青雲好知己，莫教歸去重沾巾。
癸醜年下第獻新先輩
作者：韋莊（唐）

五更殘月省牆邊，絳旆蜺旌卓曉煙。千炬火中鶯出穀，對酒暫時情豁爾，見花依舊涕潸然。未酬闞澤傭書債，
題汧陽縣馬跑泉李學士別業
作者：韋莊（唐）

水滿寒塘菊滿籬，籬邊無限彩禽飛。西園夜雨紅櫻熟，九霄岐路忙於火，肯戀斜陽守釣磯。
絳州過夏留獻鄭尚書
作者：韋莊（唐）

朝朝沈醉引金船，不覺西風滿樹蟬。光景暗消銀燭下，明月客腸何處斷，綠槐風裡獨揚鞭。
綏州作
作者：韋莊（唐）

雕陰無樹水難流，雉堞連雲古帝州。帶雨晚駝鳴遠戍，一曲單於暮烽起，扶蘇城上月如鉤。
江上曲
作者：李嘉佑（唐）

江心澹澹芙蓉花，江口蛾眉獨浣紗。可憐應是陽臺女，蒼梧秋色不堪論，千載依依帝子魂。君看峰上斑斑竹，
傷吳中
作者：李嘉佑（唐）

館娃宮中春已歸，闔閭城頭鶯已飛。複見花開人又老，舞袖朝欺陌上春，歌聲夜怨江邊月。古來人事亦猶今，
夜聞江南人家賽神，因題即事
作者：李嘉佑（唐）

南方淫祀古風俗，楚嫗解唱迎神曲。鏘鏘銅鼓蘆葉深，帝女淩空下湘岸，番君隔浦向堯山。月隱回塘猶自舞，逐客臨江空自悲，月明流水無已時。聽此迎神送神曲，
古興
作者：李嘉佑（唐）

十五小家女，雙鬟人不如。蛾眉暫一見，可直千金餘。自從得向蓬萊裡，出入金輿乘玉趾。梧桐樹上春鴉鳴，君看魏帝鄴都裡，惟有銅臺漳水流。
雜興
作者：李嘉佑（唐）

花間昔日黃鸝囀，妾向青樓已生怨。花落黃鸝不復來，一別十年無尺素，歸時莫贈路傍金。
送韋邕少府歸鐘山
作者：李嘉佑（唐）

祈門官罷後，負笈向桃源。萬卷長開帙，千峰不閉門。綠楊垂野渡，黃鳥傍山村。念爾能高枕，丹墀會一論。
送盧員外往饒州
作者：李嘉佑（唐）

為郎複典郡，錦帳映朱輪。露冕隨龍節，停橈得水人。早霜蘆葉變，寒雨石榴新。莫怪諳風土，三年作逐臣。
送裴五歸京口
作者：李嘉佑（唐）

君罷江西日，家貧為一官。還歸五陵去，只向遠峰看。暮色催人別，秋風待雨寒。遙知到三徑，唯有菊花殘。
送嚴維歸越州
作者：李嘉佑（唐）

艱難只用武，歸向浙河東。松雪千山暮，林泉一水通。鄉心緣綠草，野思看青楓。春日偏相憶，裁書寄剡中。
送杜士瞻楚州覲省
作者：李嘉佑（唐）

風流與才思，俱似晉時人。淮月歸心促，江花入興新。雲深滄海暮，柳暗白田春。共道官猶小，憐君孝養親。
送裴宣城上元所居
作者：李嘉佑（唐）

水流過海稀，爾去換春衣。淚向檳榔盡，身隨鴻雁歸。草思晴後發，花怨雨中飛。想到金陵渚，酣歌對落暉。
留別毗陵諸公
作者：李嘉佑（唐）

久作涔陽令，丹墀忽再還。淒涼辭澤國，離亂到鄉山。北固灘聲滿，南徐草色閑。知心從此別，相憶鬢毛斑。
送獨孤拾遺先輩先赴上都
作者：李嘉佑（唐）

行春日已曉，桂楫逐寒煙。轉曲遙峰出，看濤極浦連。入京當獻賦，封事更聞天。日日趨黃閣，應忘雲海邊。
常州韋郎中泛舟見餞
作者：李嘉佑（唐）

主人馮軾貴，送客泛舟稀。逼岸隨芳草，回橈背落暉。映花雙節駐，臨水伯勞飛。醉與群公狎，春塘露冕歸。
送崔侍禦入朝
作者：李嘉佑（唐）

十年猶執憲，萬裡獨歸春。舊國逢芳草，青雲見故人。潘郎今發白，陶令本家貧。相送臨京口，停橈淚滿巾。
送嶽州司馬弟之任
作者：李嘉佑（唐）

嶽陽天水外，念爾一帆過。野墅人煙迥，山城雁影多。有時巫峽色，終日洞庭波。丞相今為郡，應無勞者歌。
裴侍禦見贈斑竹杖
作者：李嘉佑（唐）

騷人誇竹杖，贈我意何深。萬點湘妃淚，三年賈誼心。願持終白首，誰道貴黃金。他日歸愚穀，偏宜綠綺琴。
送張觀歸袁州
作者：李嘉佑（唐）

羨爾湘東去，煙花尚可親。綠芳深映鳥，遠岫遞迎人。饑狖啼初日，殘鶯惜暮春。遙憐謝客興，佳句又應新。
冬夜饒州使堂餞相公五叔赴歙州
作者：李嘉佑（唐）

丞相過邦牧，清弦送羽觴。高情同客醉，子夜為人長。斜漢初過鬥，寒雲正護霜。新安江自綠，明主待惟良。
蔣山開善寺
作者：李嘉佑（唐）

山殿秋雲裡，香煙出翠微。客尋朝磬至，僧背夕陽歸。下界千門在，前朝萬事非。看心兼送目，葭菼自依依。
晚發江寧道中呈嚴維
作者：李嘉佑（唐）

惆悵遙江路，蕭條落日過。蟬鳴獨樹急，鴉向古城多。轉曲隨青嶂，因高見白波。潘生秋徑草，嚴子意如何。
句容縣東青陽館作
作者：李嘉佑（唐）

句曲千峰暮，歸人向遠煙。風搖近水葉，雲護欲晴天。夕照留山館，秋光落草田。征途傍斜日，一騎獨翩翩。
晚春宴無錫蔡明府西亭
作者：李嘉佑（唐）

茅簷閑寂寂，無事覺人和。井近時澆圃，城低下見河。興緣芳草積，情向遠峰多。別日歸吳地，停橈更一過。
送王端赴朝
作者：李嘉佑（唐）

君承明主意，日日上丹墀。東閣論兵後，南宮草奏期。人稀傍河處，槐暗入關時。獨遣吳州客，平陵結夢思。
送王正字山寺讀書
作者：李嘉佑（唐）

欲究先儒教，還過支遁居。山階閑聽法，竹徑獨看書。向日荷新卷，迎秋柳半疏。風流有佳句，不似帶經鋤。
送房明府罷長寧令湖州客舍
作者：李嘉佑（唐）

君為萬里宰，恩及五湖人。未滿先求退，歸閑不厭貧。遠峰晴更近，殘柳雨還新。要自趨丹陛，明年雞樹親。
詠螢
作者：李嘉佑（唐）

映水光難定，淩虛體自輕。夜風吹不滅，秋露洗還明。向燭仍分焰，投書更有情。猶將流亂影，來此傍簷楹。
送李中丞、楊判官
作者：李嘉佑（唐）

射策名先著，論兵氣自雄。能全季布諾，不道魯連功。流水蒹葭外，諸山睥睨中。別君秋日晚，回首夕陽空。
至七裡灘作
作者：李嘉佑（唐）

遷客投於越，臨江淚滿衣。獨隨流水遠，轉覺故人稀。萬木迎秋序，千峰駐晚暉。行舟猶未已，惆悵暮潮歸。
南浦渡口
作者：李嘉佑（唐）

寂寞橫塘路，新篁覆水低。東風潮信滿，時雨稻粳齊。寡婦共租稅，漁人逐鼓鼙。慚無卓魯術，解印謝黔黎。
暮秋遷客增思寄京華
作者：李嘉佑（唐）

宋玉怨三秋，張衡複四愁。思鄉雁北至，欲別水東流。倚樹看黃葉，逢人訴白頭。佳期不可失，落日自登樓。
送蘇修往上饒
作者：李嘉佑（唐）

愛爾無羈束，雲山恣意過。一身隨遠岫，孤棹任輕波。世事關心少，漁家寄宿多。蘆花泊舟處，江月奈人何。
題王十九茆堂
作者：李嘉佑（唐）

滿庭多種藥，入裡作山家。終日能留客，淩寒亦對花。海鷗過竹嶼，門柳拂江沙。知爾卑棲意，題詩美白華。
送弘志上人歸湖州
作者：李嘉佑（唐）

山林唯幽靜，行住不妨禪。高月穿松徑，殘陽過水田。詩從宿世悟，法為本師傳。能使南人敬，修持香火緣。
送陸士倫宰義興
作者：李嘉佑（唐）

陽羨蘭陵近，高城帶水閑。淺流通野寺，綠茗蓋春山。長吏多愁罷，遊人詎肯還。知君日清淨，無事掩重關。
和張舍人中書宿直
作者：李嘉佑（唐）

漢主留才子，春城直紫微。對花閶闔靜，過竹吏人稀。裁詔催添燭，將朝欲更衣。玉堂宜歲久，且莫厭彤闈。
司勳王郎中宅送韋九郎中往濠州
作者：李嘉佑（唐）

憐爾因同舍，看書似外家。出關逢落葉，傍水見寒花。送遠添秋思，將衰戀歲華。清淮倍相憶，回首莫令賒。
晚春送吉校書歸楚州
作者：李嘉佑（唐）

詩人饒楚思，淮上及春歸。舊浦菱花發，閑門柳絮飛。高名鄉曲重，少事道流稀。定向漁家醉，殘陽臥釣磯。
送嚴二擢第東歸
作者：李嘉佑（唐）

隳官就賓薦，時輩詎爭先。盛業推儒行，高科獨少年。迎秋見衰葉，餘照逐鳴蟬。舊裡三峰下，開門古縣前。
送冷朝陽及第東歸江甯
作者：李嘉佑（唐）

高第由佳句，諸生似者稀。長安帶酒別，建業候潮歸。稚子歡迎棹，鄰人為掃扉。含情過舊浦，鷗鳥亦依依。
送越州辛法曹之任
作者：李嘉佑（唐）

但能一官適，莫羨五侯尊。山色垂趨府，潮聲自到門。緣塘剡溪路，映竹五湖村。王謝登臨處，依依今尚存。
送樊兵曹潭州謁韋大夫
作者：李嘉佑（唐）

塞鴻歸欲盡，北客始辭春。零桂雖逢竹，湘川少見人。江花鋪淺水，山木暗殘春。修刺轅門裡，多憐爾為親。
送杜禦史還廣陵
作者：李嘉佑（唐）

慚君從弱歲，顧我比諸昆。同事元戎久，俱承國士恩。隨鶯過淮水，看柳向轅門。草色金陵岸，思心那可論。
送兗州杜別駕之任
作者：李嘉佑（唐）

停車邀別乘，促軫奏胡笳。若見楚山暮，因愁浙水賒。河堤經淺草，村徑曆繁花。更有堪悲處，梁城春日斜。
題裴十六少卿東亭
作者：李嘉佑（唐）

平津舊東閣，深巷見南山。卷箔嵐煙潤，遮窗竹影閑。傾茶兼落帽，戀客不開關。斜照窺簾外，川禽時往還。
同皇甫侍禦題薦福寺一公房
作者：李嘉佑（唐）

虛室獨焚香，林空靜磬長。閑窺數竿竹，老在一繩床。啜茗翻真偈，然燈繼夕陽。人歸遠相送，步履出迴廊。
送從侄端之東都
作者：李嘉佑（唐）

虜近人行少，憐君獨出城。故關逢落葉，寒日逐徂徵。聞笛添歸思，看山愜野情。皇華今絕少，龍額也相迎。
送王諫議充東都留守判官
作者：李嘉佑（唐）

時稱謝康樂，別事漢平津。衰柳寒關道，高車左掖臣。背河見北雁，到洛問東人。憶昔遊金穀，相看華髮新。
和都官苗員外秋夜省直對雨簡諸知己
作者：李嘉佑（唐）

多雨南宮夜，仙郎寓直時。漏長丹鳳闕，秋冷白雲司。螢影侵階亂，鴻聲出苑遲。蕭條人吏散，小謝有新詩。
送從弟歸河朔
作者：李嘉佑（唐）

故鄉那可到，令弟獨能歸。諸將矜旄節，何人重布衣。空城流水在，荒澤舊村稀。秋日平原路，蟲鳴桑葉飛。
送崔夷甫員外和蕃
作者：李嘉佑（唐）

君過湟中去，尋源未是賒。經春逢白草，盡日度黃沙。雙節行為伴，孤烽到似家。和戎非用武，不學李輕車。
春日長安送從弟尉吳縣
作者：李嘉佑（唐）

春愁能浩蕩，送別又如何。人向吳臺遠，鶯飛漢苑多。見花羞白髮，因爾憶滄波。好是神仙尉，前賢亦未過。
元日無衣冠入朝，寄皇甫拾遺冉、從弟補闕紓
作者：李嘉佑（唐）

伏奏隨廉使，周行外冗員。白髭空受歲，丹陛不朝天。秉燭千官去，垂簾一室眠。羨君青瑣裡，並冕入爐煙。
和韓郎中揚子津玩雪寄嚴維
作者：李嘉佑（唐）

雪深揚子岸，看柳盡成梅。山色潛知近，潮聲只聽來。夜禽驚曉散，春物受寒催。粉署生新興，瑤華寄上才。
送王牧往吉州謁王使君叔
作者：李嘉佑（唐）

細草綠汀洲，王孫耐薄遊。年華初冠帶，文體舊弓裘。野渡花爭發，春塘水亂流。使君憐小阮，應念倚門愁。
廣陵送林宰
作者：李嘉佑（唐）

清政過前哲，香名達至尊。明通漢家籍，重識府公恩。春景生雲物，風潮斂雪痕。長吟策羸馬，青楚入關門。
贈衛南長官赴任
作者：李嘉佑（唐）

吏曹難茂宰，主意念疲人。更事文犀節，還過白馬津。雲間辭北闕，樹裡出西秦。為報陶明府，裁書莫厭貧。
自常州還江陰途中作
作者：李嘉佑（唐）

處處空籬落，江村不忍看。無人花色慘，多雨鳥聲寒。黃霸初臨郡，陶潛未罷官。乘春務征伐，誰肯問凋殘。
潤州楊別駕宅送蔣九侍禦收兵歸揚州
作者：李嘉佑（唐）

沴氣清金虎，兵威壯鐵冠。揚旌川色暗，吹角水風寒。人對輜輧醉，花垂睥睨殘。羨歸丞相閣，空望舊門欄。
仲夏江陰官舍寄裴明府
作者：李嘉佑（唐）

萬室邊江次，孤城對海安。朝霞晴作雨，濕氣晚生寒。苔色侵衣桁，潮痕上井欄。題詩招茂宰，思爾欲辭官。
送夏侯審參軍遊江東
作者：李嘉佑（唐）

袖中多麗句，未遣世人聞。醉夜眠江月，閒時逐海雲。荻花寒漫漫，鷗鳥暮群群。若到長沙苑，漁家更待君。
送袁員外宣慰勸農畢赴洪州使院
作者：李嘉佑（唐）

聖主臨前殿，殷憂遣使臣。氣迎天詔喜，恩發土膏春。草色催歸棹，鶯聲為送人。龍沙多道裡，流水自相親。
送侍御史四叔歸朝
作者：李嘉佑（唐）

淮南頻送別，臨水惜殘春。攀折隋宮柳，淹留秦地人。含情歸上國，論舊見平津。更接天津近，餘花映綬新。
登楚州城望驛路，十餘裡山村竹林相次交映
作者：李嘉佑（唐）

十裡山村道，千峰櫟樹林。霜濃竹枝亞，歲晚荻花深。草市多樵客，漁家足水禽。幽居雖可羨，無那子牟心。
奉陪韋潤州遊鶴林寺
作者：李嘉佑（唐）

野寺江城近，雙旌五馬過。禪心超忍辱，梵語問多羅。松竹閑僧老，雲煙晚日和。寒塘歸路轉，清磬隔微波。
奉酬路五郎中院長新除工部員外見簡
作者：李嘉佑（唐）

一門同秘省，萬裡作長城。問絹蓮花府，揚旗細柳營。詞鋒偏卻敵，草奏直論兵。何幸新詩贈，真輸小謝名。
送韋司直西行
作者：李嘉佑（唐）

不恥青袍故，尤宜白髮新。心朝玉皇帝，貌似紫陽人。湘浦眠銷日，桃源醉度春。能文兼證道，莊叟是前身。
送上官侍禦赴黔中
作者：李嘉佑（唐）

莫向黔中路，令人到欲迷。水聲巫峽裡，山色夜郎西。樹隔朝雲合，猿窺曉月啼。南方饒翠羽，知爾飲清溪。
送元侍禦還荊南幕府
作者：李嘉佑（唐）

迢遞荊州路，山多水又分。霜林澹寒日，朔雁蔽南雲。八座由持節，三湘亦置軍。自當行直指，應不為功勳。
登湓城浦望廬山初晴，直省齎敕催赴江陰
作者：李嘉佑（唐）

西望香爐雪，千峰晚色新。白頭悲作吏，黃紙苦催人。多負登山屐，深藏漉酒巾。傷心公府內，手板日相親。
九日
作者：李嘉佑（唐）

惆悵重陽日，空山野菊新。蒹葭百戰地，江海十年人。歎老堪衰柳，傷秋對白蘋。孤樓聞夕磬，塘路向城闉。
九日送人
作者：李嘉佑（唐）

晴景應重陽，高臺愴遠鄉。水澄千室倒，霧卷四山長。受節人逾老，驚寒菊半黃。席前愁此別，未別已沾裳。
春日淇上作
作者：李嘉佑（唐）

淇上春風漲，鴛鴦逐浪飛。清明桑葉小，度雨杏花稀。衛女紅妝薄，王孫白馬肥。相將踏青去，不解惜羅衣。
送從叔陽冰祇召赴都
作者：李嘉佑（唐）

自小從遊慣，多由戲笑偏。常時矜禮數，漸老荷優憐。見主承休命，為郎貴晚年。伯喈文與篆，虛作漢家賢。
送友人入湘
作者：李嘉佑（唐）

聞說湘川路，年年苦雨多。猿啼巫峽雨，月照洞庭波。窮海人還去，孤城雁共過。青山不可極，來往自蹉跎。
送裴員外往江南
作者：李嘉佑（唐）

公務江南遠，留驩幕下榮。楓林緣楚塞，水驛到湓城。岸草知春晚，沙禽好夜驚。風帆幾度泊，處處暮潮聲。
登秦嶺
作者：李嘉佑（唐）

南登秦嶺頭，回望始堪愁。漢闕青門遠，高山藍水流。三湘遷客去，九陌故人遊。從此辭鄉淚，雙垂不復收。
送張惟儉秀才入舉
作者：李嘉佑（唐）

清秀過終童，攜書訪老翁。以吾為世舊，憐爾繼家風。淮岸經霜柳，關城帶月鴻。春歸定得意，花送到東中。
送韋侍禦湖南幕府
作者：李嘉佑（唐）

執憲隨徵虜，逢秋出故關。雨多愁郢路，葉下識衡山。地遠從軍樂，兵強分野閑。皇家不易將，此去未應還。
同皇甫冉赴官，留別靈一上人
作者：李嘉佑（唐）

法許廬山遠，詩傳休上人。獨歸雙樹宿，靜與百花親。對物雖留興，觀空已悟身。能令折腰客，遙賞竹房春。
送客遊荊州
作者：李嘉佑（唐）

草色隨驄馬，悠悠共出秦。水傳雲夢曉，山接洞庭春。帆影連三峽，猿聲在四鄰。青門一分首，難見杜陵人。
與鄭錫遊春
作者：李嘉佑（唐）

東門垂柳長，回首獨心傷。日暖臨芳草，天晴憶故鄉。映花鶯上下，過水蝶悠颺。借問同行客，今朝淚幾行。
故燕國相公輓歌二首
作者：李嘉佑（唐）

文若為全德，留侯是重名。論公長不宰，因病得無生。大夢依禪定，高墳共化城。自應憐寂滅，人世但傷情。共美持衡日，皆言折檻時。蜀侯供廟略，漢主缺臺司。車馬行仍止，笳簫咽又悲。今年杜陵陌，殄瘁百花遲。
故吏部郎中贈給事中韋公輓歌二首
作者：李嘉佑（唐）

神理今何在，斯人竟若斯。顏淵徒有德，伯道且無兒。白髮今非老，青雲數有奇。誰言夕郎拜，翻向夜臺悲。社裡東城接，松阡北地開。聞笳春色慘，執紼故人哀。終日南山對，何時渭水回。仁兄與恩舊，相望泣泉臺。
海上寄蕭立
作者：獨孤及（唐）

朔風剪塞草，寒露日夜結。行行到瀛壖，歸思生暮節。驛樓見萬裡，延首望遼碣。遠海入大荒，平蕪際窮發。舊國在夢想，故人胡且越。契闊阻風期，荏苒成雨別。海西望京口，兩地各天末。索居動經秋，再笑知曷月。日南望中盡，唯見飛鳥滅。音塵未易得，何由慰饑渴。
三月三日，自京到華陰，於水亭獨酌，寄裴六、薛八
作者：獨孤及（唐）

祗役匪遑息，經時客三秦。還家問節候，知到上巳辰。山縣何所有，高城閉青春。和風不吾欺，桃杏滿四鄰。舊友適遠別，誰當接歡欣。呼兒命長瓢，獨酌湘吳醇。一酌一朗詠，既酣意亦申。言筌暫兩忘，霞月只相新。裴子塵表物，薛侯席上珍。寄書二傲吏，何日同車茵。詎肯使空名，終然羈此身。他年解桎梏，長作海上人。
代書寄上裴六冀、劉二潁
作者：獨孤及（唐）

昔餘馬首東，君在海北汭。盡屏簿領書，相與議巖穴。載來詣佳境，每山有車轍。長嘯林木動，高歌唾壺缺。此辭月未周，虜馬嘶絳闕。猛虎踞大道，九州當中裂。聞君棄孤城，猶自握漢節。恥棲惡木影，忍與故山別。脫舄掛嶺雲，冏然若鳥逝。唯留潺湲水，分付練溪月。爾來大谷梨，白花再成雪。關梁限天險，歡樂竟兩絕。大盜近削平，三川今底寧。句芒布春令，屏翳收雷霆。伊洛日夜漲，鳴皋蘭杜青。鶱鶱兩黃鵠，何處遊青冥。疇昔切玉刃，應如新發硎。及時當樹勳，高懸景鐘銘。莫抱白雲意，徑往丹丘庭。功成儻長揖，然後謀滄溟。
客舍月下對酒，醉後寄畢四耀
作者：獨孤及（唐）

鄉路風雪深，生事憂患迫。天長波瀾廣，高舉無六翮。獨立寒夜移，幽境思彌積。霜月照膽淨，銀河入簷白。沽酒聊自勞，開樽坐簷隙。主人奏絲桐，能使高興劇。清機暫無累，獻酢更絡繹。慷慨葛天歌，愔愔廣陵陌。既醉萬事遺，耳熱心亦適。視身兀如泥，瞪目傲今昔。故人間城闕，音信兩脈脈。別時前盟在，寸景莫自擲。心與白日鬥，十無一滿百。寓形薪火內，甘作天地客。與物無親疏，鬥酒勝竹帛。何必用自苦，將貽古賢責。
下弋陽江舟中代書寄裴侍禦
作者：獨孤及（唐）

故鄉隔西日，水去連長天。前路知幾許，但指天南邊。愴恨極浦外，隱映青山連。東風滿帆來，五兩如弓弦。遙羨繡衣客，冏然馬首先。得餐武昌魚，不顧潯陽田。屈指數別日，忽乎成兩年。百花已滿眼，春草漸碧鮮。豈是離居時，奈何於役牽。洞庭有深涉，曷日期歸旋。且作異鄉料，詎知攜手緣。離憂未易銷，莫道樽酒賢。
癸卯歲赴南豐道中聞京師失守寄權士繇韓幼深
作者：獨孤及（唐）

種田不遇歲，策名不遭時。胡塵晦落日，西望泣路岐。猛虎嘯北風，麇麚皆載馳。深泥架疲牛，踸踔餘何之。詰屈白道轉，繚繞清溪隨。荒穀嘯山鬼，深林啼子規。長歎指故山，三奏歸來詞。不逢眼中人，調苦車逶遲。士繇松筠操，幼深瓊樹姿。別來平安否，何階一申眉。白雲失帝鄉，遠水恨天涯。昂藏雙威鳳，曷月還西枝。努力愛華髮，盛年振羽儀。但令迍難康，不負滄洲期。莫作新亭泣，徒使夷吾嗤。
賈員外處見中書賈舍人巴陵詩集覽之懷舊代書寄贈
作者：獨孤及（唐）

海岸望青瑣，雲長天漫漫。十年不一展，知有關山難。適逢阮始平，立馬問長安。取公詠懷詩，示我江海瀾。暫若窺武庫，森然矛戟寒。眼明遺頭風，心悅忘朝餐。大駕今返正，熊羆扈鳴鑾。公遊鳳凰沼，獻可在筆端。系越有長纓，封關只一丸。冏然翔寥廓，仰望慚羽翰。嘉會不我與，相思歲雲殫。唯當袖佳句，持比青琅玕。
代書寄上李廣州
作者：獨孤及（唐）

皖水望番禺，迢迢青天末。鴻雁飛不到，音塵何由達。獨有輿人歌，隔雲聲喧聒。皆稱府君仁，百越賴全活。推誠魚鱉信，持正魑魅怛。疲民保中和，性足無夭閼。天子諮四嶽，佇公濟方割。幾時複旋歸，入踐青瑣闥。賤子託明德，繚若松上葛。別離鄙吝生，結念思所豁。門欄關山阻，岐路天地闊。唯憑萬裡書，持用慰饑渴。
夏中酬於逖畢耀問病見贈
作者：獨孤及（唐）

救物智所昧，學仙願未從。行藏兩乖角，蹭蹬風波中。薄宦恥降志，臥痾非養蒙。閉關涉兩旬，羈思浩無窮。鸑鷟何處來，雙舞下碧空。離別隔雲雨，惠然此相逢。把手賀疾間，舉杯欣酒濃。新詩見久要，清論激深衷。高館舒夜簟，開門延微風。火雲赫嵯峨，日暮千萬峰。遙指故山笑，相看撫號鐘。聲和由心清，事感知氣同。出處未易料，且歌緩愁容。願君崇明德，歲暮如青松。
酬梁二十宋中所贈兼留別梁少府
作者：獨孤及（唐）

少讀黃帝書，肯不笑機事。意猶負深衷，未免名跡累。厭貧學幹祿，欲徇賓王利。甘為風波人，豈複江海意。擔簦平臺下，是日飲羈思。逢君道寸心，暫喜一交臂。緒言未及竟，離念已複至。甯陵望南丘，雲雨成兩地。途殊跡方間，河廣流且駛。暮帆望不及，覽贈心欲醉。愛君如金錫，昆弟皆茂異。奕赫連絲衣，榮養能錫類。君子道未長，深藏青雲器。巨鱗有縱時，今日不足議。唯當加餐飯，好我袖中字。別離動經年，莫道分首易。
庚子歲避地至玉山，酬韓司馬所贈
作者：獨孤及（唐）

滄海疾風起，洪波駭恬鱗。已無濟川分，甘作乘桴人。揮手謝秣陵，舉帆指甌閩。安和風塵表，偶與瓊瑤親。共悲行路難，況逢江南春。故園忽如夢，返複知何辰。曠野豺虎滿，深山蘭蕙新。枉君灞陵什，回首徒酸辛。
奉和李大夫同呂評事太行苦熱行兼寄院中諸公
作者：獨孤及（唐）

駟馬上太行，修途亙遼碣。王程無留駕，日昃未遑歇。請問此何時，恢臺朱明月。長蛇稽天討，上將方北伐。明主命使臣，皇華得時傑。已忘羊腸險，豈憚濕風熱。搖策汗滂滄，登岸思紆結。炎雲如煙火，溪穀將恐竭。晝景赩可畏，涼飆何由發。山長飛鳥墮，目極行車絕。趙魏方俶擾，安危俟明哲。歸路豈不懷，飲冰有苦節。會同傳檄至，疑議立談決。況有阮元瑜，翩翩秉書劄。起予歌赤阪，永好逾白雪。誰念剖竹人，無因執羈絏。
酬皇甫侍禦望天灊山見示之作
作者：獨孤及（唐）

早歲慕五嶽，嘗為塵機礙。孰知天柱峰，今與郡齋對。隱嶙抱元氣，氤氳含青靄。雲崖媚遠空，石壁寒古塞。漢皇南遊日，望秩此昭配。法駕到穀口，禮容振荒外。焚柴百神趨，執玉萬方會。天旋物順動，德布澤滂霈。講武威已耀，學仙功未艾。黃金竟何成，洪業遽淪昧。度世若一瞬，昨朝已千載。如今封禪壇，唯見雲雨晦。長望哀往古，勞生慚大塊。清暉幸相娛，幽獨知所賴。寒城春方正，初日明可愛。萬殊喜陽和，餘亦荷時泰。山色日夜綠，下有清淺瀨。愧作拳僂人，沈迷簿書內。登臨歎拘限，出處悲老大。況聽郢中曲，複識湘南態。思免物累牽，敢令道機退。瞞然誦佳句，持此秋蘭佩。
送陳兼應闢兼寄高適、賈至
作者：獨孤及（唐）

結綠處燕石，卞和不必知。所以王佐才，未能忘茅茨。罷官梁山外，獲稻楚水湄。適會傅巖人，虛舟濟川時。天網忽搖頓，公才難棄遺。鳳凰翔千仞，今始一鳴岐。上馬指國門，舉鞭謝書帷。預知大人賦，掩卻歸來詞。天子方在宥，朝廷張四維。料君能獻可，努力副疇諮。舊友滿皇州，高冠飛翠蕤。相逢絳闕下，應道軒車遲。高侯秉戎翰，策馬觀西夷。方從幕中事，參謀王者師。賈生去洛陽，焜耀琳琅姿。芳名動北步，逸韻淩南皮。肅肅舉鴻毛，冷然順風吹。波流有同異，由是限別離。漢塞隔隴底，秦川連鎬池。白雲日夜滿，道里安可思。夢想浩盈積，物華愁變衰。因君附錯刀，送遠益淒其。四海各橫絕，九霄應易期。不知故巢燕，決起棲何枝。
送相裡郎中赴江西
作者：獨孤及（唐）

君把一尺詔，南遊濟滄浪。受恩忘險艱，不道歧路長。戎狄方構患，休牛殊未遑。三秦千倉空，戰卒如餓狼。委輸資外府，諏謀寄賢良。有才當陳力，安得遂翱翔。豈不慎井賦，賦均人亦康。遙知軒車到，萬室安耕桑。火伏金氣騰，昊天欲蒼茫。寒蟬慘巴鄧，秋色愁沅湘。昨日攜手西，於今芸再黃。歡娛詎幾許，複向天一方。蹢躅話世故，惆悵舉離觴。共求數刻歡，戲謔君此堂。今日把手笑，少時各他鄉。身名同風波，聚散未易量。曷月還朝天，及時開智囊。前期儻猶闊，加飯勉自強。
觀海
作者：獨孤及（唐）

北登渤澥島，回首秦東門。誰屍造物功，鑿此天池源。澒洞吞百穀，周流無四垠。廓然混茫際，望見天地根。白日自中吐，扶桑如可捫。超遙蓬萊峰，想像金臺存。秦帝昔經此，登臨冀飛翻。揚旌百神會，望日群山奔。徐福竟何成，羨門徒空言。唯見石橋足，千年潮水痕。
初晴抱琴登馬退山對酒望遠醉後作
作者：獨孤及（唐）

年長心易感，況為憂患纏。壯圖迫世故，行止兩茫然。王旅方伐叛，虎臣皆被堅。魯人著儒服，甘就南山田。挈榼上高磴，超遙望平川。滄江大如綖，隱映入遠天。荒服何所有，山花雪中然。寒泉得日景，吐溜鳴湔湔。舉酒勸白雲，唱歌慰頹年。微風度竹來，韻我號鐘弦。一彈一引滿，耳熱知心宣。曲終餘亦酣，起舞山水前。人生幾何時，太半百憂煎。今日羈愁破，始知濁酒賢。
同徐侍郎五雲溪新庭重陽宴集作
作者：獨孤及（唐）

萬峰蒼翠色，雙溪清淺流。已符東山趣，況值江南秋。白露天地肅，黃花門館幽。山公惜美景，肯為芳樽留。五馬照池塘，繁弦催獻酬。臨風孟嘉帽，乘興李膺舟。騁望傲千古，當歌遺四愁。豈令永和人，獨擅山陰遊。